2025. június 2.

SAJTÓKÖZLEMÉNY

FIZIKA IRÁNT ÉRDEKLŐDŐ KÖZÉPISKOLÁSOKAT VÁR AZ ELI ALPS NYÁRI TÁBORA

**Az ELI ALPS Lézeres Kutatóintézet 2025. június 23-tól június 27-ig ötnapos nyári tábort hirdet fizikát szerető 9-12. évfolyamos középiskolások számára. A helyek száma korlátozott, a táborba 40 diák jelentkezését a regisztráció sorrendjében fogadják el.**

A nyári tábor idei programjában optikával, fotonikával, lézerekkel kapcsolatos témák könnyed, de tartalmas feldolgozása szerepel, a korosztály ismeretszintjéhez igazított tartalommal, vakációs hangulatban. Beszélgetésekkel, előadásokkal, laborlátogatásokkal, csoportos feladatokkal, vetélkedőkkel és szabadidős programmal várják az érdeklődőket. A foglalkozásokat az ELI ALPS kutatói tartják.

A tábor zárásaként lehetőség lesz egy teszt megírására, amelyet a legalább 80%-os eredménnyel teljesítők a Szegedi Tudományegyetem fizika, fizikatanári, biomérnöki, környezetmérnöki, vegyészmérnöki és fizikus mérnöki szakján 25 felvételi pontot kapnak. Ez a pontszám akkor is felhasználható, ha a tanuló nem idén felvételizik.

A tábor részvételi díja: 25000 Ft, ami a foglalkozásokon kívül magában foglalja a tízórai, ebéd és uzsonna árát és a tábori pólót is. Nem-szegedieknek kollégiumi szállást, reggelit és vacsorát biztosítanak önköltséges áron. A szállás (reggelivel és vacsorával) 7000 Ft/fő/éj. A helyek száma korlátozott, a táborba 40 fő jelentkezését tudják elfogadni, a regisztráció sorrendjében.

Korlátozott számban lehetőség van a Belügyminisztérium támogatásának igénybevételére, amellyel a táborozás ingyenessé válik. A támogatást azok kérhetik, akiknek anyagi helyzete nem tenné lehetővé azt, hogy részt vegyenek a táborban. A támogatás megszerzésével kapcsolatos bővebb információk a [www.eli-alps.hu](http://www.eli-alps.hu) honlapon érhetők el.

További információ:

Marton Katalin HR és kommunikációs osztályvezető

E-mail: katalin.marton@eli-alps.hu

Tel.: +36 70 932-2477

The Extreme Light Infrastructure ERIC I ALPS Facility I Wolfgang Sandner utca 3., H-6728 Szeged I www.eli-alps.hu